Cuneiform Tablet Kt a/k 440 (OACT 94)
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
KIŠIB i-ku-pì-a DUMU a-šùr-ba-ni KIŠIB PUZUR₄-a-šur DUMU šu-be-lim KIŠIB DU₁₀-ṣí-lá-a-šur DUMU PUZUR₄-{d}MUŠ KIŠIB ma-num-ba-lúm-a-šur DUMU a-šur-ma-lik 11 ma-na KÙ.BABBAR ṣa-ru-pá-am ša i-ṣé-er {d}IM.ANDUL a-šur-ma-lik DUMU a-šur-ba-ni i-šu-ú ki-ma a-šur-ma-lik KÙ.BABBAR ma-num-ba-lúm-a-šur ša-bu ṭup-pu-um ša 11 ma-na 10 KÙ.BABBAR ṣa-ru-pì-im ša ḫu-bu-ul {d}IM.ANDUL ša e-li-a-ni sá-ar šu-ma a-na {d}IM.ANDUL a-šur-ma-lik i-tù-wa-ar ma-num-ba-lúm-a-šur ú-ba-áb-šu KIŠIB šu-IŠTAR 15 DUMU a-šur-ba-ni KIŠIB il₅-we-da-ku DUMU i-da-a KIŠIB da-da-a DUMU a-šur-i-mì-tí 4.5 ma-na KÙ.BABBAR ṣa-ru-pá-am ša šu-IŠTAR DUMU a-šur-ba-ni a-na {d}IM.ANDUL 20 DUMU šu-a-nim a-na e-bu-ṭé-e i-dí-nu-šu-ni šu-IŠTAR KÙ.BABBAR ša-bu ṭup-pu-um ša ku-nu-uk {d}IM.ANDUL ša e-li-a-ni sà-ar um-ma {d}IM.ANDUL-ma a-na {d}IM.SIG₅-ma 2 ṭup-pè ša ku-nu-ki-šu-nu ḫa-ru-mu-tim a-dí-na-kum i-na kà-ni-ìš ṭup-pè-e ša ḫu-bu-li-a li-dí-nu-ni-ku-nu-tí-ma ṭup-pè-e ša ku-nu-ki-šu-nu wa-šé-er ú ṭup-pì-a ša tù-šé-ṣa-ni-ni a-ta ù a-šùr-na-da ṭup-pì-a pí-té-a-ma i li-bi₄ ṭup-pì-a ḫa-ru-mu-tim šu-uk-na a-šur-na-da li-ik-nu-uk-šu-nu a-na a-wa-tim a-ni-a-tim kà-ru-um wa-aḫ-šu-ša-na i-dí-ni-a-tí-ma IGI GÍR ša a-šur ší-bu-tí-ni ni-dí-in IGI PUZUR₄.IŠTAR DUMU a-šur-ma-lik IGI a-šur-du-ri DUMU PUZUR₄.IŠTAR PUZUR₄-{d}UTU DUMU šu-nu-nu tap-pá-i-ni